1. **ÁLTALÁNOS INDOKOLÁS**

Mátraterenye Község Önkormányzat Képviselő-testülete 2020. januári 29-én tartott testületi ülésén határozott arról, hogy megvizsgálja az idegenforgalmi adó, mint helyi adó bevezetésének lehetőségét.

A helyi adókról szóló 1990. évi C. törvény III. fejezete a kommunális jellegű adók között lehetőséget teremt arra, hogy a helyi önkormányzat eldöntse, hogy a településen be kívánja-e vezetni az idegenforgalmi adót, mint az önkormányzat feladatellátásaihoz forrást biztosító helyi adónemet.

Az adónem a lakosságra anyagi terhet nem ró, mivel nem az önkormányzat illetékességi területén állandó lakosként élő magánszemélyeket, hanem a legalább egy vendégéjszakát községünkben eltöltő, idelátogató magánszemélyeket terheli.

Jelen előterjesztéshez mellékelt rendelettervezet elkészítésekor megvizsgáltuk a környező településeken bevezetett adómértékeket, feltételeket és azt követően alakult ki megtárgyalásra javasolt tervezet.

1. **RÉSZLETES INDOKOLÁS**

**Az 1. § -hoz**: Arra vonatkozóan tartalmaz rendelkezést, hogy a helyi adókról szóló 1990. évi C. törvény (továbbiakban Htv.) által meghatározottak szerint a Mátraterenye Község Önkormányzatának képviselő-testülete rendelkezik az idegenforgalmi adó bevezetéséről.

**A 2. § -hoz:** Meghatározza az adó kötelezettséget és az adó alanyát.

**A 3. § -hoz:** Az adómentességről rendelkezik.

**A 4. §-hoz:** Az adó mértékét és alapját határozza meg.

**Az 5. §-hoz:** Az eljárási szabályokról rendelkezik.

**Az 6. § -hoz:** A hatálybalépésről rendelkezik.

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Az előterjesztés társadalmi tényezőket nem érinti.
2. **gazdasági hatásai:** Az előterjesztésben foglalt tervezet az idegenforgalmi adó, mint helyi adó szabályozását tárgyalja. Jogi lehetőséget teremt az adó beszedésére.
3. **költségvetési hatásai:** Az előterjesztésben foglalt tervezet szerint az önkormányzat plusz bevételhez jutna úgy, a bevezetésre tervezett adónem a lakosságra anyagi terhet nem ró, mivel nem az önkormányzat illetékességi területén állandó lakosként élő magánszemélyeket, hanem a legalább egy vendégéjszakát községünkben eltöltő, idelátogató magánszemélyeket terheli..
4. **környezeti következményei:** A rendeletben foglaltak végrehajtásának nincs környezeti hatása.
5. **egészségi következményei:** Az előterjesztett rendelettervezetnél egészségügyi következményekre nem számítunk.

**VI. adminisztratív terheket befolyásoló hatásai:** A rendeletben foglaltak végrehajtása többlet adminisztratív feladatot jelent, különösen az adóbeszedésére kötelezett szállásadóknak.

**VII. megalkotásának szükségessége:** Az idegenforgalmi adó beszedésének jogalapját, az adónem bevezetését az önkormányzati rendelet megalkotása biztosítja.

**VIII. a jogalkotás elmaradásának várható következményei:** Az idegenforgalmi adó, mint helyi adó bevezetése nem történhet meg jelen rendelet megalkotása nélkül.

**IX. alkalmazásához szükséges személyi, szervezeti, tárgyi és pénzügyi feltételek:** A rendelet megalkotása nem változtat a jelenlegi helyi adó rendeletek végrehajtása során megkívánt feltételeken. A személyi feltétel biztosított.

**Urbányi Edina**

**jegyző**